


Pirkimo sąlygų 2 priedas

TECHNINĖ SPECIFIKACIJA

	Pirkimo objektas

	Pirkimo objektas – Kauno rajono savivaldybės ugdymo įstaigas lankančių vaikų ilgalaikio, kompleksinio bei technologiškai pažangaus fizinės būklės vertinimo, stebėsenos ir skatinimo modelio diegimo paslauga.


	BVPŽ kodas

	85140000-2 

	Pirkimo objekto aprašymas: ketinamų pirkti prekių, paslaugų ar darbų savybės, kokybės reikalavimai

	Kauno rajono savivaldybės ugdymo įstaigas lankančių vaikų ilgalaikio, kompleksinio bei technologiškai pažangaus fizinės būklės vertinimo, stebėsenos ir skatinimo modelio diegimo paslauga.
Šiuo sprendimu siekiama objektyviai įvertinti individualią vaikų skeleto-raumenų sistemos būklę bei fizinį pasirengimą, o paslaugos ciklo pabaigoje pateikti išsamius susistemintus duomenis, analitines projekto išvadas bei strategines rekomendacijas savivaldybei ir ugdymo įstaigoms. Kartu siekiama integruoti skaitmenines motyvacines priemones, kurios skatintų moksleivių fizinį aktyvumą namuose, mažintų ekrano laiko sukeliamą žalą bei suteiktų savivaldybei struktūruotus duomenis ilgalaikiam prevencinių sveikatos programų valdymui.
Testavimai vykdomi Kauno rajono savivaldybės ugdymo įstaigose.

	Pirkimo objekto kiekis ar apimtys (atsižvelgiant į visą pirkimo sutarties trukmę su galimais pratęsimais)

	Paslaugos apimtis – iki 6 000 testuojamųjų unikalių mokinių. Kiekvienas mokinys iniciatyvos įgyvendinimo laikotarpiu gali būti testuojamas 2 kartus. Antras testavimas atliekamas ne anksčiau kaip po 12 mėnesių nuo pirminio testavimo. Bendra maksimali Paslaugų apimtis – iki 12 000 testavimų.
Siekiant užtikrinti skirtingų amžiaus grupių duomenų palyginamumą ir reprezentatyvumą, testavimai organizuojami pagal atskiras klasių grupes, t. y. 3, 4, 5, 6, 7, 8, 9 ir 10 klasių mokiniai vertinami atskirai.
Planuojama, kad, esant pakankamam atitinkamos klasės mokinių skaičiui ir gavus reikiamus tėvų / globėjų sutikimus, kiekvienoje klasės grupėje būtų testuojama ne mažiau kaip 385 mokiniai. Šis kiekis laikomas siektinu atitinkamos klasės grupės imties dydžiu, skirtu duomenų palyginamumui užtikrinti.
Jeigu atitinkamoje klasės grupėje nėra pakankamo mokinių skaičiaus, nėra gauti visi būtini tėvų / globėjų sutikimai, mokiniai neatvyksta į testavimą arba dėl kitų nuo Tiekėjo nepriklausančių objektyvių aplinkybių nėra galimybės pasiekti 385 mokinių imties, testuojamas faktinis galimų testuoti mokinių skaičius. Tokiu atveju laikoma, kad Tiekėjas tinkamai vykdo Paslaugas, jeigu testavimai organizuojami pagal Techninėje specifikacijoje nustatytus reikalavimus ir testuojami visi pagal Pirkėjo, ugdymo įstaigų bei gautų sutikimų duomenis galimi testuoti mokiniai. 

	Prekių pristatymo, paslaugų suteikimo ar darbų atlikimo terminai:

	Paslaugos suteikimo terminas iki 2029 m. gruodžio 31 d.

	Reikalavimai, keliami pirkimo objektui

	Reikalavimai objektui:
Testavimo procesas organizuojamas ugdymo įstaigose taikant rotacinį (stotelių) principą, integruotą į standartinę 45 minučių fizinio ugdymo pamoką, užtikrinant minimalią įtaką ugdymo procesui.
Vykdymo eiga, privatumo užtikrinimas ir organizavimas:
1. Įvadinė dalis: Kineziterapeutų komanda pristato procesą, supažindina vaikus su skaitmeniniais prietaisais ir atlieka bendrą trumpą dinaminį apšilimą.
2. Pasiruošimas ir privatumo užtikrinimas: Prieš pradedant stotelių užduotis, klasės mokiniai suskirstomi į atskiras grupes. 3D nugaros skenavimo ir jautresnių funkcinių tyrimų zonos privalo būti vizualiai atskiriamos širmomis arba testavimas turi būti vykdomas atskirose patalpose. Jautresni testavimo etapai organizuojami taip, kad būtų užtikrintas vaikų privatumas ir psichologinis komfortas, įskaitant galimybę, kai objektyviai įmanoma, testavimą atlikti tos pačios lyties specialistui arba dalyvaujant ugdymo įstaigos paskirtam atsakingam asmeniui.
3. Rotacinis testavimas stotelėse: Moksleiviai pakaitomis juda per suformuotas stoteles, atliekami testai, kineziterapeutai įvertina testo atlikimo techniką, rezultatus.
4. Užbaigimas: Atlikus visus testus, duomenys suvedami į sistemą ir perduodami duomenų apdorojimui.
TESTAVIMO EIGA
1. Testuojami vaikai suskirstomi į amžiaus grupes
Grupė A – 3–4 klasės (9–10 metų)
Tikslas – nustatyti ankstyvus laikysenos, koordinacijos, pusiausvyros ir motorinės raidos sutrikimus.
Grupė B – 5–8 klasės (11–14 metų)
Tikslas – vertinti augimo šuolio laikotarpiui būdingus laikysenos pokyčius, raumenų disbalansą ir funkcinio judėjimo kokybę.
Grupė C – 9–10 klasės (15–17 metų)
Tikslas – įvertinti paauglių fizinį pajėgumą, laikyseną, jėgą, traumų rizikos veiksnius ir pasirengimą fiziniam krūviui.
2. Anamnezė 
Surenkama informacija apie mokinių: amžių, ūgį, svorį, sportinę veiklą, fizinio aktyvumo dažnį, traumas, ligas, skausmus, ankstesnius gydymus ir reabilitacijas.
Įvertinama: KMI, poodinių riebalų kiekis, kūno kompoziciniai rodikliai.
3. Laikysenos vertinimas
Įvertinama: stuburo ašis, dubens padėtis, pečių asimetrija, kūno centro padėtis.
4. Funkcinio judėjimo vertinimas
Atliekama 7 standartizuoti fiziniai testai 
Įvertinama: judesių kokybė, mobilumas, stabilumas, kompensaciniai judesiai, traumų rizikos veiksniai.
5. Pusiausvyros ir koordinacijos vertinimas 
Įvertinama: Statinė pusiausvyra, dinaminė pusiausvyra, kūno svorio paskirstymas, koordinacija, reakcijos į postūrinius dirgiklius.
6. Raumenų jėgos vertinimas
Įvertinama: plaštakos jėga, viršutinių galūnių jėga, apatinių galūnių jėga, dešinės ir kairės pusių skirtumai, nugaros tiesiamųjų raumenų jėga, pilvo raumenų jėga, kaklo raumenų jėga, liemens stabilizatorių funkcija, raumenų disbalansas.

Paslaugai atlikti naudojama tik profesionali, reabilitacijai ir sporto mokslui pritaikyta skaitmeninė įranga bei programinės platformos. Naudojamos programinės platformos ir mobiliosios aplikacijos turi būti profesionaliai skirtos sveikatinimo, reabilitacijos, fizinio aktyvumo ar judesių analizės funkcijoms vykdyti ir negali būti bendro pobūdžio pramoginio pobūdžio aplikacijos. Naudojamos programinės platformos ir mobiliosios aplikacijos turi būti pritaikytos sveikatinimo, fizinio aktyvumo stebėsenos, reabilitacijos ar judesių analizės funkcijoms vykdyti bei užtikrinti testavimo rezultatų apdorojimą, rekomendacijų pateikimą ir fizinio aktyvumo stebėseną.
Visa testavimui naudojama diagnostinė, optinė, mechaninė ar elektroninė įranga, kiek jai taikomi ES atitikties reikalavimai, turi būti paženklinta CE ženklu ir / arba turėti ES atitikties deklaraciją ar kitus lygiaverčius dokumentus, patvirtinančius atitiktį taikomiems saugos, sveikatos ir techniniams reikalavimams. 
Tiekėjas Sutarties vykdymo metu privalo disponuoti ne mažiau kaip po 2 vienetus kiekvienos žemiau nurodytos diagnostinės ir matavimo įrangos rūšies, jeigu mažesnis kiekis nėra iš anksto raštu suderintas su Pirkėju ir neapsunkina Paslaugų teikimo grafiko laikymosi. A. Diagnostinė ir matavimo įranga (Techniniai parametrai):
1. Neinvazinė stuburo skenavimo sistema: Visiškai saugi vaikams, nenaudoja rentgeno spinduliuotės, yra nejautri aplinkos apšvietimui. Turi atitikti šioje Techninėje specifikacijoje nustatytus CE ženklinimo ir / arba ES atitikties dokumentų reikalavimus, kiek tokie reikalavimai taikomi konkrečiai įrangai. 
2. Izometrinės raumenų jėgos testavimo sistema: Skirta maksimalios izometrinės jėgos matavimui ir tarpraumeninio disbalanso (pvz., pilvo/nugaros raumenų santykio) bei simetrijos vertinimui realiu laiku. Turi atitikti šioje Techninėje specifikacijoje nustatytus CE ženklinimo ir / arba ES atitikties dokumentų reikalavimus, kiek tokie reikalavimai taikomi konkrečiai įrangai. 
3. Pusiausvyros ir balanso analizatorius: Išmani platforma, judanti griežtai vienoje plokštumoje, užtikrinanti moksleivio saugumą testavimo metu ir atliekanti stabilometrijos testą per mažiau nei 2 minutes. Sertifikuota ES.
4. Skaitmeninis goniometras: Didelio tikslumo skaitmeninis prietaisas, leidžiantis vienu paspaudimu išmatuoti tikslius sąnarių judesio kampus trijose plokštumose. Paženklinta CE ženklu.
5. Skaitmeninis dinamometras su priedais: Mobilus jėgos jutiklis su riešo/kulkšnies diržais, rankenomis, ilgaisiais numeruotais diržais, skirtas izoliuotų raumenų grupių jėgai matuoti. Sertifikuota ES.
Tiekėjas, vykdydamas sutartį, privalo ir įsipareigoja disponuoti techninėje specifikacijoje nurodyta įranga nuosavybės teise arba kitu teisėtu pagrindu (nuomos, lizingo, panaudos ar kitu), suteikiančiu teisę naudoti šią įrangą sutarties vykdymo laikotarpiu.

Visi testavimo metu surinkti duomenys privalo būti apdorojami, sisteminami ir pateikiami  skaitmeniniu būdu per specializuotas platformas bei mobiliąsias aplikacijas, užtikrinant patogų grįžtamąjį ryšį:
A. Individualus lygmuo (Rekomendacijos kiekvienam vaikui ir jo tėvams):
· Skaitmeninis fizinės būklės profilis: Kiekvienam testuotam vaikui sukuriamas asmeninis profilis, kuriame ne specialistui suprantama kalba ir spalviniais indikatoriais atvaizduojami matavimų rezultatai.
· Asmeniškai pritaikytas turinys: Atsižvelgiant į vaiko testavimo rezultatus, sudaromos individualios rekomendacijos fizinio sveikatingumo bei raštingumo ugdymui
· Mobilioji aplikacija: Kartu su ataskaita tėvams pateikiama prieiga prie mobiliosios aplikacijos. Vaikas namuose mato  jam parinktus pratimus, kuriuos atlieka prieš telefono kamerą, o programėlės dirbtinis intelektas realiu laiku seka judesio techniką. 
Mobiliosios aplikacijos funkcionalumas: 
· Programėlė privalo turėti fizinio aktyvumo motyvavimo funkcionalumą, leidžiantį nustatyti individualius judėjimo priminimus, fizinio aktyvumo tikslus bei rekomenduojamas pertraukas nuo ekrano naudojimo.
· Programėlė turi sudaryti galimybę integruoti motyvacinį mechanizmą, pagal kurį fizinio aktyvumo užduočių atlikimas galėtų būti naudojamas kaip skatinamoji priemonė (atlygio principu), susieta su individualiai nustatytu ekrano naudojimo laiku
B. Įstaigos lygmuo (Susisteminti duomenys mokykloms):
· Kiekvienai mokyklai suteikiama prieiga prie skaitmeninės platformos, kurioje pateikiami visiškai susisteminti ir nuasmeninti jos moksleivių duomenys.
· Klasių ir bendra mokyklos suvestinė: Mokyklos deleguotas atsakingas asmuo mato bendras tendencijas ir nukrypimus (pvz., asimetrijas konkrečiose klasėse). Tai leidžia pedagogams skaitmeniniu būdu stebėti klasių progresą ir tikslingai koreguoti bendrąsias pamokų programas, integruojant reikalingus pratimus tiesiogiai į ugdymo procesą.
C. Strateginis lygmuo (Susisteminti duomenys, išvados ir rekomendacijos savivaldybei):
Paslaugos teikėjas ne rečiau kaip vieną kartą per mokslo metus pateikia Pirkėjui centralizuotą skaitmeninę suvestinę ir analitinę ataskaitą apie testuotų mokinių fizinės būklės rodiklius, tendencijas bei apibendrintas įžvalgas.
Ataskaitoje pateikiami tik nuasmeninti ir statistiškai apdoroti duomenys pagal mokyklas, amžiaus grupes, lytį bei kitus apibendrintus kriterijus, neleidžiančius tiesiogiai ar netiesiogiai identifikuoti konkretaus vaiko.
Ataskaitoje ir skaitmeninėse suvestinėse gali būti pateikiama:
1. Susisteminti demografiniai ir fizinės būklės duomenys – grafikai, suvestinės ir statistiniai rodikliai, atspindintys vaikų fizinės būklės situaciją; 
2. Apibendrintos tendencijos ir analizė – dažniausiai nustatomi laikysenos, fizinio pajėgumo, mobilumo, koordinacijos ar kitų rodiklių pokyčiai bei rizikos veiksniai; 
3. Bendrosios rekomendacijos dėl fizinio aktyvumo skatinimo, prevencinių priemonių, laikysenos gerinimo ar sveikatinimo iniciatyvų tobulinimo; 
4. Nuasmenintos statistinės įžvalgos ir apibendrinti duomenys, naudojami projekto efektyvumo vertinimui bei ilgalaikiam sveikatinimo priemonių planavimui. 
Oficialią projekto analitinę ataskaitą ir išvadas rengia Paslaugos teikėjas, pasitelkdamas vyriausiąjį kineziterapeutą bei gydytoją reabilitologą ir / arba sporto medicinos gydytoją. Ataskaita Pirkėjui pateikiama skaitmeniniu formatu.

Reikalavimai paslaugų teikimo organizavimui ir specialistų dalyvavimui
Paslaugų teikėjas Sutarties vykdymo metu privalo užtikrinti, kad Paslaugas teiktų pirkimo dokumentuose nustatytus kvalifikacijos reikalavimus atitinkanti specialistų komanda, sudaryta iš ne mažiau kaip 5 kineziterapeutų, įskaitant vyriausiąjį komandos kineziterapeutą / koordinatorių, ir būtų užtikrintas fizinės medicinos ir reabilitacijos gydytojo arba sporto medicinos gydytojo konsultacijų prieinamumas.
Vyriausiasis komandos kineziterapeutas / koordinatorius privalo tiesiogiai dalyvauti vykdant Sutartį, koordinuoti kineziterapeutų komandos darbą, užtikrinti vienodą testavimo metodikos taikymą, duomenų patikimumą, rezultatų interpretavimo vientisumą ir galutinių išvadų bei rekomendacijų rengimo metodinę priežiūrą.
Kineziterapeutai, vykdantys testavimus ugdymo įstaigose, privalo laikytis pirkimo dokumentuose, Techninėje specifikacijoje, teisės aktuose ir profesinės etikos normose nustatytų reikalavimų, užtikrinti vaikų saugumą, pagarbų bendravimą, privatumą ir tinkamą testavimo metodikos taikymą.
Testavimo procesas turi būti organizuojamas taip, kad būtų užtikrintas vaikų privatumas ir psichologinis komfortas. Jautresni testavimo etapai, įskaitant 3D stuburo ir laikysenos skenavimą ar kitus tyrimus, kurių metu gali reikėti atidengti nugaros ar kitas kūno zonas, turi būti atliekami vizualiai atskirtose zonose, naudojant širmas, arba atskirose patalpose.
Paslaugų teikėjas privalo užtikrinti galimybę jautresnius testavimo veiksmus organizuoti atsižvelgiant į vaiko ir / ar jo atstovų pagal įstatymą išreikštus privatumo poreikius, įskaitant galimybę, kai objektyviai įmanoma, testavimą atlikti tos pačios lyties specialistui arba dalyvaujant ugdymo įstaigos paskirtam atsakingam asmeniui.
Paslaugų teikėjas privalo iš anksto suderinti su ugdymo įstaiga testavimo organizavimo tvarką, testavimo zonas, vaikų srautus, privatumo užtikrinimo priemones, specialistų paskirstymą ir kitus organizacinius klausimus.
Visi specialistai, dalyvaujantys tiesioginiame darbe su vaikais, Sutarties vykdymo metu privalo atitikti Lietuvos Respublikos teisės aktų reikalavimus, taikomus asmenims, dirbantiems ar vykdantiems veiklą su nepilnamečiais asmenimis, taip pat turėti teisės aktų nustatyta tvarka privalomas sveikatos žinias ir būti pasitikrinę sveikatą, kiek tai būtina Paslaugoms teikti.
Oficialią projekto analitinę ataskaitą ir išvadas rengia Paslaugų teikėjas, pasitelkdamas vyriausiąjį kineziterapeutą / koordinatorių ir, kai reikalinga pagal vertinamų duomenų pobūdį, fizinės medicinos ir reabilitacijos gydytoją arba sporto medicinos gydytoją. Ataskaita Pirkėjui pateikiama skaitmeniniu formatu.

	Papildoma informacija

	· Darbas su nepilnamečių asmenų asmens duomenimis, įskaitant sveikatos duomenis ar kitus jautrius duomenis, turi būti organizuojamas laikantis BDAR, Lietuvos Respublikos asmens duomenų teisinės apsaugos įstatymo ir kitų taikytinų Lietuvos Respublikos bei Europos Sąjungos teisės aktų reikalavimų:
· Informuotas sutikimas: Joks vaikas negali būti testuojamas be išankstinio, raštiško arba patvirtinto skaitmeninio tėvų/globėjų sutikimo.
· Griežta duomenų segregacija (Atskyrimas): Identifikuojami asmens duomenys (vardas, pavardė) yra griežtai konfidencialūs ir prieinami tik tėvams bei autorizuotam kineziterapeutui testavimo metu. Savivaldybės ir mokyklos lygmens tyrimams naudojami duomenys yra visiškai anonimizuojami, pašalinant bet kokius asmens tapatybę leidžiančius nustatyti faktus.
· Techninis saugumas (Infrastruktūra): Duomenų saugojimui naudojamos saugios serverių architektūros.
· Duomenų lokalizacija ir perdavimo ribojimai: visi asmens, sveikatos ir biometriniai duomenys privalo būti saugomi tik Europos Sąjungos arba Europos ekonominės erdvės teritorijoje esančiose serverių infrastruktūrose. Draudžiamas duomenų perdavimas į trečiąsias valstybes, neatitinkančias BDAR reikalavimų.
· Duomenų šifravimas: visi saugomi ir perduodami duomenys privalo būti šifruojami naudojant ne žemesnio kaip AES-256 lygio šifravimą, o duomenų perdavimas vykdomas tik saugiais TLS protokolais.
· Paslaugos teikėjas privalo užtikrinti, kad naudojamos informacinės sistemos atitiktų kibernetinio saugumo gerąją praktiką bei būtų apsaugotos nuo neteisėtos prieigos, duomenų nutekėjimo ir kenkėjiškų veiksmų.
· Apie bet kokį galimą asmens duomenų saugumo pažeidimą Paslaugos teikėjas privalo informuoti Pirkėją nedelsiant, bet ne vėliau kaip per 24 valandas nuo pažeidimo nustatymo momento, pateikdamas informaciją apie pažeidimo pobūdį, galimą apimtį, galimas pasekmes bei planuojamas rizikos mažinimo priemones.
· Prieigos kontrolė ir veiksmų registravimas: sistema privalo užtikrinti skirtingų naudotojų prieigos lygių valdymą (role-based access control principu) bei visų prisijungimų, duomenų peržiūrų, pakeitimų ir eksporto veiksmų registravimą.
· Dirbtinio intelekto naudojimo ribojimai: jokie nepilnamečių vaizdo, biometriniai ar judesio duomenys negali būti naudojami dirbtinio intelekto modelių apmokymui, tobulinimui, testavimui ar perduodami tretiesiems asmenims.
· Draudžiamos trečiųjų šalių sekimo funkcijos: paslaugos teikėjas privalo užtikrinti, kad naudojamos platformos ir mobiliosios aplikacijos neturėtų paslėptų trečiųjų šalių sekimo, reklamos ar perteklinio duomenų rinkimo funkcionalumų.
· Duomenų saugojimo terminas ir sunaikinimas: pasibaigus paslaugų teikimo terminui arba gavus teisėtą duomenų subjekto prašymą, identifikuojami asmens duomenys turi būti sunaikinti arba negrįžtamai anonimizuoti teisės aktų nustatyta tvarka.
· Visi Paslaugų vykdymo metu surinkti ir sugeneruoti duomenys priklauso Pirkėjui ir / ar duomenų subjektams teisės aktų nustatyta apimtimi. Paslaugos teikėjas neturi teisės identifikuojamų, individualizuotų, nuasmenintų, agreguotų ar statistiškai apdorotų duomenų naudoti savo komerciniais, rinkodaros, dirbtinio intelekto modelių mokymo, platformų tobulinimo ar kitais su Sutarties vykdymu nesusijusiais tikslais be išankstinio rašytinio Pirkėjo sutikimo ir atskiro teisėto pagrindo. Paslaugos teikėjas turi teisę naudoti nuasmenintus, agreguotus ir statistiškai apdorotus duomenis tik Sutarties vykdymo, ataskaitų, suvestinių ir rekomendacijų rengimo tikslais. 
· Paslaugos teikėjas laikomas duomenų tvarkytoju ir privalo užtikrinti visišką BDAR, Lietuvos Respublikos asmens duomenų teisinės apsaugos įstatymo bei kitų taikytinų teisės aktų laikymąsi.
· Vaizdo duomenų privatumas („On-Device“ apdorojimas): Mobiliojoje aplikacijoje naudojamas dirbtinis intelektas moksleivio pratimų sekimui veikia išskirtiniu „On-Device“ (įrenginio viduje) principu. Kameros filmuojamas vaizdas nėra įrašomas, nesaugomas ir nesiunčiamas į jokius išorinius serverius. Algoritmas realiu laiku analizuoja tik skeleto taškų koordinates telefono atmintyje. Testavimo metu draudžiamas vaikų fotografavimas, vaizdo įrašymas ar kitoks biometrinių duomenų kaupimas, išskyrus tuos atvejus, kai tai būtina paslaugos funkcionalumui ir yra gautas aiškus atskiras tėvų/globėjų sutikimas.
· Visos su paslaugos teikimu susijusios išlaidos turi būti įtraukiamos į testavimo įkainį. Į testavimo įkainį turi būti įskaičiuotos kineziterapeutų paslaugos, priemonės reikalingos testavimui, nuvykimo iki testavimo vietos ir kitos testavimams suorganizuoti ir įvykdyti reikalingos išlaidos.
· Paslaugos teikėjas į Paslaugų teikimo vietas paskirsto kineziterapeutus, kurie atlieka testavimus.
· Paslaugos teikėjas suderina testavimų grafiką su Ugdymo įstaigomis.
· Tiekėjas atsakingas už tėvų / globėjų sutikimų surinkimą, jeigu Techninėje specifikacijoje ar Sutartyje nenustatyta kitaip.  
· Pirkėjas kas mėnesį organizuoja susirinkimus, skirtus aptarti vykdymo eigą.
· Paslaugos teikėjas privalo suderinti testavimų grafiką su ugdymo įstaigomis bei ne vėliau kaip prieš 3 darbo dienas informuoti Pirkėją apie suderintus testavimo laikus, vietas ir planuojamus pasikeitimus. Apie testavimo grafikų ar organizavimo pasikeitimus Paslaugos teikėjas privalo nedelsdamas informuoti tiek ugdymo įstaigas, tiek Pirkėją. 
· Apie pasikeitimus paslaugos teikėjas visada informuoja ir Pirkėją.
· Pirkėjas turi teisę, iš anksto suderinęs su Paslaugos teikėju, tikslinti organizacines Paslaugų teikimo sąlygas, testavimo grafiką, testavimo vietas ar vaikų srautus, jeigu tai būtina ugdymo įstaigų veiklos organizavimui, vaikų saugumui ar tinkamam Sutarties vykdymui, nekeičiant pirkimo objekto esmės, Sutarties kainodaros ir kitų esminių Sutarties sąlygų. 
· Testavimo metu naudojamu inventoriumi pasirūpina paslaugos teikėjas.
· Paslaugų teikimas yra grindžiamas abipuse pagarba, tarpusavio supratimu ir susitarimu.
· Paslaugos teikėjai įsipareigoja neteikti informacijos apie paslaugų gavėjus tretiesiems asmenims be paslaugos gavėjo sutikimo.
· Pirkėjas įsipareigoja per kiekvienus Sutarties vykdymo metus nupirkti ne mažiau kaip 2000 testavimo paslaugų. Šis kiekis laikomas minimaliu garantuojamu Paslaugų kiekiu pagal Sutartį. Atsiskaitymas kartą per mėnesį, pagal faktinį atliktų testavimų skaičių, paslaugos teikėjui pateikus sąskaitą – faktūrą per SABIS sistemą.
Teikiamos paslaugos atitinka Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintame “Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos apraše” 4.4.3 papunktyje nustatytą sąlygą, nes perkama nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.







               Pirkimo iniciatorius	Rita Gudauskienė
	(atsakingojo darbuotojo pareigos)
	
	(parašas)
	
	(vardas ir pavardė)


                     Direktorė                                                                                                    Rita Gudauskienė
	(atsakingojo darbuotojo pareigos)
	
	(parašas)
	
	(vardas ir pavardė)






















TIEKĖJO SIŪLOMO SPRENDIMO ATITIKTIES TECHNINEI SPECIFIKACIJAI LENTELĖ
Tiekėjas kartu su pasiūlymu užpildo lentelę ir pateikia informaciją apie siūlomo sprendinio atitiktį techninės specifikacijos reikalavimams. Atitiktis gali būti pagrindžiama techniniais aprašymais, gamintojo dokumentais, sertifikatais, ES atitikties deklaracijomis, licencijomis, programinės įrangos funkcionalumo aprašymais, duomenų apsaugos ir informacijos saugumo aprašymais, nuorodomis į viešai prieinamą informaciją, tiekėjo atitikties deklaracija ar kitais lygiaverčiais dokumentais.
Jeigu tiekėjas konkretaus reikalavimo atitikčiai pagrįsti neturi gamintojo dokumento, sertifikato, techninio aprašymo ar kito trečiosios šalies išduoto dokumento, jis gali pateikti tiekėjo atitikties deklaraciją, kurioje aiškiai nurodo, kaip siūlomas sprendinys atitinka konkretų reikalavimą. Pirkėjas turi teisę prašyti papildomų dokumentų ar paaiškinimų, jeigu pateiktos informacijos nepakanka atitikčiai įvertinti.
	Eil. Nr.
	Reikalavimo grupė
	Kam taikomas reikalavimas
	Minimalus techninės specifikacijos reikalavimas
	Tiekėjo siūlomas sprendimas / aprašymas
	Atitiktis, taip / ne
	Atitiktį pagrindžiantys dokumentai, nuorodos arba tiekėjo deklaracija

	1.
	Diagnostinė ir matavimo įranga
	Neinvazinei stuburo skenavimo sistemai
	Neinvazinė stuburo skenavimo sistema, saugi vaikams, nenaudojanti rentgeno spinduliuotės, skirta laikysenos / stuburo vertinimui. Minimalus kiekis – 2 vnt.
	
	
	Techninis aprašymas, gamintojo dokumentai, sertifikatai, CE / ES atitikties dokumentai, vieša nuoroda, tiekėjo atitikties deklaracija arba kiti lygiaverčiai dokumentai.

	2.
	Diagnostinė ir matavimo įranga
	Izometrinės raumenų jėgos testavimo sistemai
	Sistema turi būti skirta maksimalios izometrinės jėgos matavimui, raumenų disbalanso ir simetrijos vertinimui. Minimalus kiekis – 2 vnt.
	
	
	Techninis aprašymas, gamintojo dokumentai, sertifikatai, CE / ES atitikties dokumentai, vieša nuoroda, tiekėjo atitikties deklaracija arba kiti lygiaverčiai dokumentai.

	3.
	Diagnostinė ir matavimo įranga
	Pusiausvyros ir balanso analizatoriui
	Įranga turi būti skirta pusiausvyros, stabilumo, kūno svorio paskirstymo ar stabilometrijos vertinimui. Minimalus kiekis – 2 vnt.
	
	
	Techninis aprašymas, gamintojo dokumentai, sertifikatai, CE / ES atitikties dokumentai, vieša nuoroda, tiekėjo atitikties deklaracija arba kiti lygiaverčiai dokumentai.

	4.
	Diagnostinė ir matavimo įranga
	Skaitmeniniam goniometrui
	Skaitmeninis goniometras turi būti skirtas sąnarių judesių amplitudės / kampų matavimui. Minimalus kiekis – 2 vnt.
	
	
	Techninis aprašymas, gamintojo dokumentai, sertifikatai,  CE / ES atitikties dokumentai, vieša nuoroda, tiekėjo atitikties deklaracija arba kiti lygiaverčiai dokumentai.

	5.
	Diagnostinė ir matavimo įranga
	Skaitmeniniam dinamometrui su priedais
	Skaitmeninis dinamometras su priedais turi būti skirtas raumenų grupių jėgai matuoti. Minimalus kiekis – 2 vnt.
	
	
	Techninis aprašymas, gamintojo dokumentai, sertifikatai, CE / ES atitikties dokumentai, vieša nuoroda, tiekėjo atitikties deklaracija arba kiti lygiaverčiai dokumentai.

	6.
	Programinė platforma
	Tiekėjo naudojamai skaitmeninei platformai
	Platforma turi būti pritaikyta sveikatinimo, fizinio aktyvumo stebėsenos, reabilitacijos, fizinės būklės vertinimo ar judesių analizės funkcijoms vykdyti, testavimo rezultatams apdoroti, rekomendacijoms ir suvestinėms pateikti. Platforma negali būti vien bendro pobūdžio pramoginė aplikacija.
	
	
	Techninis aprašymas, gamintojo dokumentai, sertifikatai, CE / ES atitikties dokumentai, vieša nuoroda, tiekėjo atitikties deklaracija arba kiti lygiaverčiai dokumentai.

	7.
	Mobilioji aplikacija
	Mobiliajai aplikacijai, jeigu ji naudojama paslaugai teikti
	Mobilioji aplikacija turi veikti iOS ir Android operacinėse sistemose arba turi būti užtikrintas lygiavertis prieinamumas skirtingų įrenginių naudotojams.
	
	
	Techninis aprašymas, gamintojo dokumentai, sertifikatai, CE / ES atitikties dokumentai, vieša nuoroda, tiekėjo atitikties deklaracija arba kiti lygiaverčiai dokumentai.

	8.
	Mobilioji aplikacija
	Mobiliajai aplikacijai / vaikų ir tėvų naudotojo sąsajai
	Aplikacija turi turėti fizinio aktyvumo skatinimo funkcijas: priminimus, individualius fizinio aktyvumo tikslus, rekomenduojamas pertraukas nuo ekrano naudojimo ir, jeigu taikoma, tėvų / globėjų valdymo funkcionalumą.
	
	
	Techninis aprašymas, gamintojo dokumentai, sertifikatai, CE /  ES atitikties dokumentai, vieša nuoroda, tiekėjo atitikties deklaracija arba kiti lygiaverčiai dokumentai.

	9.
	AI judesio analizė
	Mobiliosios aplikacijos dirbtinio intelekto funkcionalumui, jeigu naudojama kamera / judesio analizė
	AI judesio analizė turi būti vykdoma „On-Device“ principu: vaizdas neturi būti įrašomas, saugomas ar perduodamas į išorinius serverius, išskyrus atvejus, kai tai būtina paslaugai ir yra gautas atskiras teisėtas sutikimas.
	
	
	Techninis aprašymas, gamintojo dokumentai, sertifikatai, CE / ES atitikties dokumentai, vieša nuoroda, tiekėjo atitikties deklaracija arba kiti lygiaverčiai dokumentai.

	10.
	Duomenų saugojimas
	Visai duomenų saugojimo infrastruktūrai
	Asmens, sveikatos ir kiti su paslaugos teikimu susiję duomenys turi būti saugomi Europos Sąjungos arba Europos ekonominės erdvės teritorijoje, išskyrus teisės aktuose leidžiamus atvejus.
	
	
	Techninis aprašymas, gamintojo dokumentai, sertifikatai, CE / ES atitikties dokumentai, vieša nuoroda, tiekėjo atitikties deklaracija arba kiti lygiaverčiai dokumentai.

	11.
	Duomenų saugumas
	Platformai, aplikacijai ir duomenų perdavimo kanalams
	Saugomi ir perduodami duomenys turi būti apsaugoti taikant riziką atitinkančias technines ir organizacines priemones, įskaitant duomenų šifravimą ir saugius duomenų perdavimo protokolus.
	
	
	Techninis aprašymas, gamintojo dokumentai, sertifikatai, CE / ES atitikties dokumentai, vieša nuoroda, tiekėjo atitikties deklaracija arba kiti lygiaverčiai dokumentai.

	12.
	Prieigos kontrolė
	Platformos, aplikacijos ir administravimo aplinkos naudotojams
	Sistema turi užtikrinti skirtingų naudotojų prieigos lygių valdymą ir naudotojų veiksmų registravimą, įskaitant prisijungimus, duomenų peržiūras, keitimus ir eksportą.
	
	
	Techninis aprašymas, gamintojo dokumentai, sertifikatai,  CE / ES atitikties dokumentai, vieša nuoroda, tiekėjo atitikties deklaracija arba kiti lygiaverčiai dokumentai.

	13.
	Trečiųjų šalių funkcijos
	Platformai ir mobiliajai aplikacijai
	Platforma ir mobilioji aplikacija neturi turėti paslėptų trečiųjų šalių sekimo, reklamos ar perteklinio duomenų rinkimo funkcijų, nesusijusių su Sutarties vykdymu.
	
	
	Techninis aprašymas, gamintojo dokumentai, sertifikatai, CE / ES atitikties dokumentai, vieša nuoroda, tiekėjo atitikties deklaracija arba kiti lygiaverčiai dokumentai.

	14.
	Duomenų gyvavimo ciklas
	Paslaugos metu surinktiems ir sugeneruotiems duomenims
	Tiekėjas turi būti numatęs duomenų saugojimo, sunaikinimo arba negrįžtamo anonimizavimo mechanizmą, taikomą pasibaigus Sutarties vykdymui ar atsiradus kitam teisėtam pagrindui.
	
	
	Techninis aprašymas, gamintojo dokumentai, sertifikatai, CE / ES atitikties dokumentai, vieša nuoroda, tiekėjo atitikties deklaracija arba kiti lygiaverčiai dokumentai.









